**ЧАСТ І. ТЕХНИЧЕСКИ СПЕЦИФИКАЦИИ:**

**„Закупуване на два специализирани автомобила за сметосъбиране и сметоизвозване, по две обособени позиции”**

* 1. **ПРЕДМЕТ НА ПОРЪЧКАТА:**

Пълно описание на обекта на поръчката, включително основни характеристики:

Доставка фабрично нов специализиран автомобил за сметосъбиране и сметоизвозване и камион с кран /втора употреба/, необходими за нуждите на Община Добричка, изцяло чрез използване на натрупаните средства от отчисленията по чл. 20 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

С Решение № 4 на Общо събрание на сдружение „Регионално управление на отпадъците – Добрич“, взето на заседание с протокол № 7 от 19.06.2018 г., като дава съгласие за ползване на 250 000.00 лв. (двеста и петдесет хиляди лева) без включен ДДС от натрупаните средства от отчисленията по чл. 20 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци, с които да бъдат финансирани разходите за закупуване на два специализирани сметосъбиращи камиони.

С настоящата обществена поръчка се възлага доставката на един нов специализиран сметосъбиращ автомобил и един втора употреба. Стойността на доставката е в праговете на чл. 20, ал. 2, т. 2 от Закона за обществените поръчки, възлагането се извършва чрез публично състезание.

Обществената поръчка се възлага чрез публично състезание, на основание чл. 18, ал. 1, т. 12 във връзка с чл. 20, ал. 2, т. 2 от Закона за обществени поръчки.

Община Добричка сключва писмен договор за изпълнение на обществената поръчка с Учасника определен за изпълнител, в резултата на проведената процедура, съгласно чл. 112, ал. 1 от ЗОП.

Поръчката е разделена на две обособени позиции, както следва:

* ОП 1: Доставка на нов специализиран камион за сметосъбиране. /190 000 лв. без ДДС/
* ОП 2: Доставка на камион с кран втора употреба. /60 000 лв. без ДДС/
  1. **СРОК И ИЗПЪЛНЕНИЕ НА ДОСТАВКАТА:**

Срокът на доставката на камионите е не повече от 120 дни от датата на подписване на договора.

Изпълнителят трябва да изпълни доставката на специализираните автомобили до град Добрич, бул. „Трети март” № 70. Доставката се извършва изцяло от Изпълнителя, в присъствието на компетентен служител на Възложителя. При доставката Изпълнителя предава необходимите документи за специализираните камиони като провежда обучение и демонстрация за употребата им за своя сметка. Доставката и предаването/получаването на специализираните камиони се удостоверява с подписване на два екземпляра на двустранен Приемо – предавателен протокол от страните или техни упълномощени представители. Приемо – предавателният протокол съдържа основанието за съставянето му (номер на договора), модел и марка на камионите, предмет на доставка. Проектът на Приемо – предавателен протокол се изготвя от Изпълнителя.

Изпълнителят уведомява писмено в срок от 3 (три) дни предварително за конкретните дати и час, на които ще се изпълняват доставките, демонстрацията и обучението. Демонстрацията и обучението на персонала са до 2 (два) работни дни след доставката на специализираните камиони в „Автостопанството” на община Добричка (град Добрич, бул. „Трети март” №70). При различни дни на доставка на камионите и провеждане на демонстрация и обучение се съставят два различни Констативни протокола.

Изпълнителят следва да осигури на Възложителя необходимото според обстоятелствата време да прегледа камионите за Несъответствия, като същото не може да надвишава 5 (пет) работни дни. Едва след това се подписва Приемо – предавателен протокол за доставка, с което окончателно камионите се приемат за доставени.

При констатиране на явни Несъответствия (явни или скрити дефекти, липси, недостатъци, несъответствия) на камионите с настоящата Техническа спецификация и/или Техническото предложение на Изпълнителя и/или с изискванията за окомплектовка и документите, Възложителят има право да откаже да подпише Приемо – предавателен протокол. В тези случаи, Страните подписват Констативен протокол, в който се описват констатираните Несъответствия. След отстраняване на Несъответствията, Страните подписват двустранен Приемо – предавателен протокол.

Финансовият ресурс, определен от Възложителя, за настоящата поръчка е 250 000.00 лв. (двеста и петдесет хиляди лева) без включен ДДСи 300 000.00 лв. (триста хиляди лева) с включен ДДС, по две обособени позиции както следва:

* ОП 1: Доставка на нов специализиран камион за сметосъбиране - 190 000 лв. без ДДС и 228 000 лв. с включен ДДС.
* ОП 2: Доставка на камион с кран втора употреба - 60 000 лв. без ДДС и 72 000 лв. с включен ДДС.

Така определената стойност на поръчката е пределна и не може да бъде надвишавана.

* 1. **ГАРАНЦИОНЕН СРОК И ГАРАНЦИОННО (СЕРВИЗНО) ОБСЛУЖВАНЕ ЗА ОБОСОБЕНА ПОЗИЦИЯ № 1.**

Минималния гаранционен срок и срокът за гаранционно обслужване е 24 месеца и започва да тече от датата на подписване на Приемо – предавателен протокол за доставка.

В рамките на гаранционния срок Изпълнителя отстранява със свои сили и средства всички повреди, и/или Несъответствия на Техниката, съответно подменя дефектирали части и/или компоненти. Възложителя уведомява Изпълнителя за всяко Несъответствие и/или дефектирала част с рекламационно съобщение. Срокът за реакция на място от квалифицирани представители на Изпълнителя 3 (три) работни дни, от получаване на рекламационното съобщение на Възложителя. След преглед на Техниката от квалифицираните представители на Изпълнителя се съставя констативен протокол за вида на повредата и/или Несъответствието, работите и срокът необходими за отстраняването ѝ в два еднообразни екземпляра.

Срокът за отстраняване на повреда и/или Несъответствие в сервиз е в срок от 3 (три) работни дни или по-кратък, считано от датата на констатирането им.

Изпълнителят трябва да посочи точен адрес, телефонен номер, факс и e-mail за връзка за регистриране на рекламационно писмо от Възложителя.

Изпълнителят се задължава да осигури за своя сметка гаранционна поддръжка в срока на гаранцията (за труд, резервни части и консумативи), която започва да тече от датата на подписване на Приемо – предавателния протокол за доставка. Изпълнителят се задължава да извършва с предимство сервизно обслужване на Техниката на Възложителя по време на целия гаранционен период, в срок не по-късно от 3 (три) работни дни от постъпване на заявка за обслужване от страна на Възложителя. Гаранционното обслужване се осъществява на място в базата на Възложителя или в сервиз на Изпълнителя.

По време на гаранционния срок Изпълнителят няма право да отказва приемането на Техниката в сервизите си за сервизно обслужване и/или гаранционен ремонт.

При невъзможност за отстраняване на възникналия проблем (настъпила повреда и/или Несъответствие) в срок от 3 работни дни, Изпълнителя осигурява на Възложителя оборотна Техника от същия или подобен клас, до пълното отстраняване на повреда и/или Несъответствие, като гаранционният срок в процес на поправяне, се удължава със срока през който е траело отстраняването на повредата.

***\*Забележка: За обособена позиция № 2 Възложителят не изисква гаранционно обслужване.***

* 1. **ГАРАНЦИЯ ЗА ИЗПЪЛНЕНИЕ НА ДОГОВОРА ЗА ОБОСОБЕНИ ПОЗИЦИИ № 1 И 2.**

Гаранцията за изпълнение на Договора е в размер на 3 % (три процента) от стойността на Договора, без включен ДДС и се представя в една от следните форми: парична сума преведена по сметка на Община Добричка в “Общинска банка” АД, клон Добрич, IBAN: BG 87 SOMB 913033100200 01; BIC: SOMBBGSF; оригинал на банкова гаранция на същата стойност; застраховка, която обезпечава изпълнението чрез покритие на отговорността на Изпълнителя. Изпълнителят сам избира формата на гаранцията за изпълнение. Гаранцията – парична сума и банкова гаранция може да се предостави от името на изпълнителя за сметка на трето лице – гарант. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката. Когато Изпълнителя избере гаранцията за изпълнение да бъде банкова гаранция, тогава това трябва да бъде безусловна неотменима и изискуема при първо писмено поискване, в което Възложителя заяви, че изпълнителя не е изпълнил задълженията по договора за възлагане на обществената поръчка. Възложителят ще освободи гаранцията за изпълнение, без да дължи лихви за периода, през който средствата законно са престояли при него.

В договора са уредени условията и сроковете за задържане или освобождаване на гаранцията за изпълнение – Възложителят освобождава Гаранцията за изпълнение в срок до 30 дни след приключване на изпълнението на Договора. Гаранцията или съответната част от нея не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. Възложителят има право да задържи съответна част и да се удовлетвори от Гаранцията за изпълнение, когато Изпълнителя не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на Изпълнителя.

***Технически характеристики за ОП 1***

|  |  |
| --- | --- |
| **Техническа характеристики** | **Изисквания за технически характеристики за доставка на нов специализиран сметосъбиращ камион** |
| **Базов автомобил** | |
| - Технически допустимо общо тегло на автомобила | Не по-малко от 18 000 кг |
| - Тип автомобил | Сметосъбиращ |
| - Техническо състояние на автомобила | Нов с гаранция за техническото състояние на база период или пробег в километри |
| - Стандарт | БДС EN 1501-1:2011+A1:2015–„Товарни автомобили за събиране и извозване на битови отпадъци и техните контейнероповдигачи” или еквивалентни |
| - Двигател | Дизелов |
| - Обем на двигателя | Не по-малко от 6 500 см3 |
| - Мощност на двигателя | Не по-малко от 200 kW |
| - Управление | Кормилно управление – с хидроусилвател |
| - Ниво на емисии | Европейски стандарти за емисии - не по-малко от EURO 6 или еквивалентни – доказва се с копие от регистрационен талон или удостоверение от производителя или официален негов представител.  Двигателят да не е оборудван със система за рециркулация на изгорелите газове. |
| - Скоростна кутия | Ръчна с не по-малко от 6 предни и една задна предавки |
| - Спирачна система | С ABS или еквивалентни  - моторна спирачка с механичен или автоматичен режим на работа  - спирачен асистент при потегляне под наклон |
| - Окачване | Първа ос – управляема – с механично окачване;  Втора – задвижваща ос с механично окачване |
| - Колесна формула | 4х2 |
| - Брой оси | 2 броя |
| - Кабина | - 2+1 седалки  - волан ляво разположен, регулируем  - дигитален тахограф  - ограничител на скоростта  - бордови компютър  - климатик или климатроник  -обезопасителни колани за всички пътници |
| - Гуми | - минимален размер: R 22.5  - наличие на резервна гума с джанта |
| - Резервоар за гориво | 1 брой |
| -Светлинна сигнализация | -предни и задни фарове за мъгла |
| - Сигнални лампи /маяк/ | Да |
| - Звуков сигнал при движение на заден ход | Да |
| -Изисквания за GPS система | Оборудвана с преподготовка за GPS |
| -Аварийно и медицинско оборудване | Аптечка, свотлоотразителен триъгълник със стойка, пожарогасител, светлоотразителна жилетка, хидравличен крик с товароподемност над 10 тона |
| **Надстройка и специално оборудване** | |
| - Обем/размер на надстройка | Мин. 16 куб. м. |
| -Тип | Вариопреса |
| - Надстройка вид | Сметосъбираща |
| - Степен на компресиране | Не по-малко от 5 към 1 |
| - Хидравлична система | - Двукръгова, осигуряваща независима и едновременна работа на пресоващия и повдигащия механизъм;  - Ръчен и автоматичен режим на работа на пресоващия механизъм; |
| - Изискване към изработката на бункера | - Изработен от износоустойчива стомана с дебелина на под и стени не по-малко от 4 мм |
| -Вана за събиране на течности с кран за източване | - С обем не по-малко от 60 литра |
| - Механизъм за повдигане и изпразване на контейнери | -комбиниран, за повдигане и изпразване на контейнери тип „Бобър” 1100 литра и кофи с обем 110 литра, 120 литра и 240 литра. |
| -Степенки за операторите в задната част на надстройката | -2 броя |
| -Изискване за товарене надсройката | - със задно товарене |
| - Пултове за управление | - Пултове за управление на надстройката от операторите, монтирани от лявата и дясна част на шутунга с електрохидравлично управление на функциите;  - Пулт за управление на надстройката в кабината на водача; |
| - Светлинна сигнализация | - Не по-малко от един брой прожектор разположен в горната част на задния капак на бункера  - Не по-малко от един брой жълта светлина в задната част на автомобила |
| - Система за безопасност | - Ръкохватки за операторите за задържане при движение на автомобила;  - Аварийни бутони на пултовете за управление на операторите и водача, изключващи всички функции на работа кабината  - Бутони на пултовете за управление на операторите със зумер (звуково устройство) в кабината;  -Управление на задния капак на бункера (отваряне и затваряне) и компактираща и разтоварваща плоча (движение напред и назад) чрез пулт с бутони изискващи едновременна работа с двете ръце;  -Видеокамера в задната част с монитор в кабината;  -Блокиране на движението на заден ход при наличие на оператор върху степенката;  -Изключване на работата на надстройката при наличие на оператор върху задните степенки  -Звуков сигнал при движение на заден ход  -Автоматично ограничаване на скоростта на автомобила при наличие на оператор върху степенките в задната част на автомобила |

Изпълнителят трябва да е производител или оторизиран представител на производителя на специализираната сметосъбираща надстройка и на производителя на базовия автомобил. Това обстоятелство се доказва с представяне на декларация от производител/ите или оторизационно писмо, договор с производител/ите или всякакъв друг документ с превод на български език /когато е необходимо/, удостоверяващ, че Изпълнителя е оторизиран представител на производителя/ите в процедури с предмет съотносим към този на поръчката. В документа да бъде упоменато името на процедурата и възложителя пред който да послужи.

Изпълнителят следва да предостави проспекти, каталози, скици, брошури и др. материали, представящи характеристиките на предлагания товарен автомобил на български език;

***Техническа характеристика за ОП 2***

|  |  |
| --- | --- |
| **Техническа характеристики** | **Изисквания за технически характеристики за доставка на камион с кран /втора употреба/** |
| **Базов автомобил** | |
| - Технически допустимо общо тегло на автомобила | Не по-малко от 11 000 кг |
| - Тип автомобил | Самосвал |
| -Техническо състояние на автомобила | Втора употреба, произведен не по-рано от януари 2001 г. |
| - Двигател | Дизелов |
| - Мощност на двигателя | Не по-малко от 200 к.с. |
| - Управление | Кормилно управление – с хидроусилвател |
| - Дължина на стрелата | Не по-малко от 6 м. |
| - Ниво на емисии | Европейски стандарти за емисии - не по-малко от EURO 3 или еквивалентни – доказва се с копие от регистрационен талон или удостоверение от производителя или официален негов представител |
| - Скоростна кутия | Ръчна с не по-малко от 6 предни и една задна предавки |
| - Окачване | Не по-малко от 2 оси |
| - Колесна формула | Не по-малко от 4х4 |
| -Екстри | Автоматичен контрол на стабилността, Електронна програма за стабилизиране, Система за динамична устойчивост, Система за защита от пробуксуване, Система за подпомагане на спирането, Нов внос, Сервизна книжка, Напълно обслужен, Теглич, Климатик/климатроник, Блокаж на диференциала, Бързи и бавни скорости. |

***\*Забележка: Камионът с кран, трябва да има пригодена кофа за събиране на зелени и строителни отпадъци и възможност за монтиране на гребло за извършване на снегопочистване.***